**(ПРИЈЕДЛОГ)**

На основу члана 39. став 2. тачка 13. Закона о локалној самоуправи (''Службени гласник Републике Српске'', бр. 97/16, 36/19 и 61/21), члана 4., члана 8. став (2), члана 12., те члана 48. Одлуке о управљању, располагању и стицању непокретности града Градишка („Службени гласник града Градишка“, број 4/24) члана 2. став (3) Одлуке о висини закупнине за непокретности у својини града Градишка („Службени гласник града Градишка“, број 16/24) и чланова 36. и 87. Статута града Градишка („Службени гласник града Градишка“, број 5/19) Скупштина града Градишка на сједници одржаној дана\_\_\_\_\_\_\_\_\_\_\_\_2025. године доноси:

**О Д Л У К У**

**о**

**давању на коришћење пословног простора у својини града Градишка Удружењу Карате клуб "Соко" Градишка**

I

Овом Одлуком даје се на коришћење пословни простор у својини града Градишка Удружењу Карате клуб "СОКО" Градишка површине 398,12 m² у приземљу Друштвеног дома "Соколски дом" који се налази у ул. др Младена Стојановића бр. 14, изграђеног на к.ч. бр. 450 к.о. Градишка - град.

II

Пословни простор из тачке I дајe се на коришћење удружењу Карате клуб „СОКО“ Градишка искључиво ради обављања регистроване дјелатности без накнаде.

III

Oвлашћује се Градоначелник да, у име града Градишка, са корисником пословног простора закључи уговор о условима и периоду коришћења пословог простора из тачке I ове Одлуке.

IV

Ова одлука ступа на снагу осмог дана од дана објављивања у „Службеном гласнику града Градишка“.

**Број:**\_\_\_\_\_\_\_\_\_\_\_\_\_\_\_

**Дана:**\_\_\_\_\_\_\_\_\_\_\_\_\_\_\_

**Градишка**  **Предсједник**

**Скупштине Града**

**Рената Обрадовић - Поповић**

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове одлуке садржан је у члану 39. став 1. тачка 13. Закона о локалној самоуправи (''Службени гласник Републике Српске'' бр. 97/16, 36/19 и 61/21) којим је прописано да Скупштина јединица локалне самоуправе располаже имовином јединице локалне самоуправе, члану 4., члану 8. став (2), члану 12., те члану 48. Одлуке о управљању, располагању и стицању непокретности града Градишка („Службени гласник града Градишка“, број 4/24) којом је прописано да је Скупштина Града надлежна за доношење Одлука о располагању, односно у давању у закуп непокретности у власништву Града као и за давање сагласности за спровођење поступка располагања непокретностима, те чл. 36. и 87. Статута града Градишка којима је прописано да Скупштина града у обављању послова из своје надлежности доноси одлуке.

**РАЗЛОЗИ ЗА ДОНОШЕЊЕ:**

Удружење Карате клуб "СОКО" Градишка обратило се захтјевом за продужење коришћења, без накнаде, пословног простора у Друштвеном дому "Соколски дом". Да би Удружење Карате клуб "СОКО" и даље доприносило развоју спортско - рекреативних активности потребно је наведеном Удружењу обезбиједити пословни простор, те донијети ову одлуку како би се на правно правилан начин уредило коришћење пословног простора, а у складу са Одлуком о управљању, располагању и стицању непокретности града Градишка („Службени гласник града Градишка“, број 4/24), те Одлуком о висини закупнине за непокретности у својини града Градишка („Службени гласник града Градишка“, број 16/24)

**ПРИЈЕДЛОГ**

Предлаже се да Скупштина града усвоји ову одлуку у предложеном тексту.

**ОБРАЂИВАЧ** **ОВЛАШТЕНИ ПРЕДЛАГАЧ**

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_