(ПРИЈЕДЛОГ)

На основу члана 39. став 2. тачка 11. Закона о локалној самоуправи („Службени Гласник Републике Српске“, број 97/16, 36/19 и 61/21), члана 20. став 3. Закона о комуналним дјелатностима („Службени Гласник Републике Српске“, бр. 124/11 и 100/17), чл. 36. и 87. Статута града Градишка („Службени гласник општине Градишка“ број: 4/17) и („Службени гласник града Градишка“, број: 5/19) Скупштина града Градишка на сједници одржаној дана\_\_\_\_\_\_\_\_\_\_\_2025. године доноси:

**З А К Љ У Ч А К**

**о**

**давању сагласности на методологију прикључења и искључења корисника на водоводну и канализациону мрежу и припадајући тарифни систем**

I

Даје се сагласност КП „Водовод“ а.д. Градишка на Одлуку о измјени Одлуке о методологији прикључења и искључења корисника на водоводну и канализациону мрежу и припадајући тарифни систем број: 0.10-259-2/25 од 28.02.2025. године.

II

Саставни дио овог закључка је Одлука о измјени Одлуке о методологији прикључења и искључења корисника на водоводну и канализациону мрежу и припадајући тарифни систем број: 0.10-259-2/25 од 28.02.2025. године.

III

Овај закључак ступа на снагу осмог дана од дана објављивања у „Службеном Гласнику града Градишка“.

**Број:** \_\_\_\_\_\_\_\_\_\_\_\_/25

**Дана:**\_\_\_\_\_\_\_\_\_\_\_\_\_\_\_

**Градишка**  **Предсједник**

**Скупштине Града**

**Рената Обрадовић-Поповић**

**О Б Р А З Л О Ж Е Њ Е**

**ПРАВНИ ОСНОВ**

Правни основ за доношење овог закључка садржан је у члану 39. став 2. тачка 11. Закона о локалној самоуправи („Службени гласник Републике Српске“, број 97/16, 36/19 и 61/21) којим је прописано да скупштина јединице локалне самоуправе даје сагласност на цијене комуналних услуга, члану 20. став 3. Закона о комуналним дјелатностима (''Службени гласник Републике Српске'', бр. 124/11 и 100/17) којим је прописано да цијену комуналне услуге утврђује давалац комуналне услуге, а сагласност на цијену даје надлежни орган јединице локалне самоуправе и чл. 36. и 87. Статута града Градишка, којим је прописано да у вршењу послова из своје надлежности скупштина доноси Закључке.

**РАЗЛОЗИ ЗА ДОНОШЕЊЕ**

На основу Одлуке Надзорног одбора предузећа број: 0.10-259-2/25, од 28.02.2025. године КП „Водовод“ а.д. Градишка обратио се Скупштини града Градишка за давање сагласности на Одлуку о измјени Одлуке о методологији прикључења и искључења корисника на водоводну и канализациону мрежу и припадајући тарифни систем.

У свом захтјеву као разлоге наводе да се трошкови пословања предузећа уназад неколико година константно увећавају због поремећаја цијена на тржишту и хиперинфлације истих, те се указује потреба корекције цијена услуга како би цјелокупни систем водоснабдијевања и одводње отпадних вода био у функцији. У поменутом периоду цијене материјала и роба су континуирано расле и у овом тренутку је потребно обезбиједити ресурсе за редовно и инвестиционо одржавање комуналне инфраструктуре.

У односу на период 2023/2024 године, цијена електричне енергије је увећана за 19,00%, материјала за одржавање и изградњу водоводне и канализационе инфраструктуре 20,80% (фазонски комади и арматуре), 16,54% (фитинзи), водомјери за 23,67%, а цјевоводи за 7,37%. На основу оперативних трошкова, цијена производње воде у поменутом периоду је увећана за око 29%. Након израђене калкулације, утврђено је да се постојећа Тарифна методологија треба измијенити у ставци "фиксна цијена воде", која се увећава за 1,00 КМ по домаћинству у фиксном износу, док се варијабилни дио који зависи од потрошње не би кориговао. Такође, "фиксна цијена канализације" за домаћинства би се увећала за 0,50 КМ у фиксном износу, док би варијабилни дио услуга одводње отпадних вода (канализације) остао у истом износу као и раније.

Дакле, како би се на најбољи могући начин успјешно обезбиједиле континуиране услуге према крајњим корисницима, потребно је обезбиједити додатна средства за несметано обављање дјелатности из дјелокруга рада предузећа.

**ПРИЈЕДЛОГ**

Предлаже се да Скупштина града усвоји овај закључак у предложеном тексту.

**ОБРАЂИВАЧ: ОВЛАШТЕНИ ПРЕДЛАГАЧ:**

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_