**О М Л А Д И Н С К А П О Л И Т И К А**

**ГРАДА ГРАДИШКА ЗА ПЕРИОД 2025.-2030. ГОДИНА**

Градишка, март 2025. година

1. **УВОД**

Млади представљају кључни ресурс за будући развој Града Градишка, а њихов положај, потребе и перспективе значајно утичу на укупан друштвени, економски и културни напредак заједнице. Стратегија за унапређење положаја младих у Граду Градишка за период 2025.–2030. година осмишљена је као одговор на изазове са којима се млади суочавају, заснована на детаљним анализама стања, потреба и перспектива младих, као и на поређењу са релевантним политикама Републике Српске и искуствима из претходних локалних стратегија.

Документ је усмјерен на креирање системских рјешења за побољшање услова живота, рада и активног учешћа младих у локалној заједници. Усвајањем стратегије настоји се постићи ефикаснија сарадња између локалних и републичких институција, организација цивилног друштва и омладинских удружења, чиме ће се створити чврст темељ за оснаживање омладинског сектора.

Стратешки циљеви у документу пружају свеобухватан оквир, усмјерен ка:

1. Подстицању економског напретка младих кроз развој одрживих могућности за живот, рад и професионални развој у Градишци.
2. Охрабривању активног учешћа и иницијативе младих у друштвеном животу.
3. Промовисању здравих стилова живота, квалитетног слободног времена и одговорног односа према животној средини.
4. Подршци неформалном образовању и развоју изврсности младих.
5. Обезбјеђивању подршке мобилности младих на локалном и међународном нивоу.

Ова стратегија представља важан корак ка дугорочном и одрживом развоју омладинске политике у Градишци, с намјером да млади постану активни носиоци позитивних промена у заједници.

1. **ПРАВНИ ОКВИР**

Устав Републике Српске у члану 68. тачка 12. предвиђа обавезу Републике да уређује и води бригу о дјеци и омладини, чиме се ствара основ за креирање и спровођење омладинских политика. Члан 68. тачка 18. такође наглашава значај уређивања односа од значаја за Републику, што укључује развој омладинског сектора као важног друштвеног приоритета.

Закон о омладинском организовању („Службени гласник Републике Српске“, бр. 98/04, 119/08 и 1/12) пружа детаљан оквир за уређивање омладинских активности, дефинишући омладинску политику као стратешки документ од јавног интереса. Овај закон истиче обавезу локалних самоуправа да креирају и усвајају локалне омладинске политике које се односе на унапређење положаја младих.

Члан 13. и 14. Закона о омладинском организовању одређују да се омладинска политика на локалном нивоу доноси за период од пет година, а њена реализација прати кроз акциони план. Локалне заједнице су обавезне да у процесу израде омладинске политике укључе младе, представнике омладинских организација, образовне институције и друге заинтересоване актере.

Закон о стратешком планирању и управљању развојем у Републици Српској („Службени гласник Републике Српске“, број 63/21) прописује методологију израде стратешких докумената на локалном нивоу. Члан 26. овог закона наглашава обавезу доношења акционог плана за спровођење омладинске политике који укључује мјере, активности, индикаторе праћења и планиране ресурсе.

Влада Републике Српске и јединице локалне самоуправе су одговорне за доношење и имплементацију омладинске политике. Приједлог документа припремају надлежне институције у сарадњи са Савјетом за младе и другим релевантним актерима. Локалне омладинске политике треба да буду усаглашене са републичком стратегијом за омладину, како би се осигурала координација активности и ефикасно коришћење ресурса.

Овим правним оквиром се обезбјеђује континуирана подршка развоју омладинског сектора на локалном нивоу, укључујући омогућавање активног учешћа младих у процесима доношења одлука које их се тичу.

У изради овог документа учествовала је радна група коју су чинили представници Градске управе града Градишка, као и представници цивилног сектора Градишке. Укључивање различитих актера осигурало је свеобухватност и релевантност предложених мјера.

**3. ВИЗИЈА И МИСИЈА**

* **Визија**: Градишка као град у којем млади остварују своје потенцијале кроз квалитетно образовање, сигурне прилике за запошљавање, активан друштвени живот и могућности за развој талената.
* **Мисија**: Пружити младима адекватну подршку кроз унапређење инфраструктуре, институционалне сарадње и иновативних програма који одговарају њиховим потребама.

**4. СИТУАЦИОНА АНАЛИЗА**

**4.1. Анализе положаја и потреба младих Града Градишка**

За потребе анализе положаја и потреба младих Града Градишка спроведена је анкета, креирана по узору на анкету која је коришћена за потребе претходног документа анализе положаја и потреба младих Града Градишка. Садржај питања је остао исти, уз суптилне измјене начина на који су нека питања постављена и изостављање одређених ставки. Анкета обухвата демографске карактеристике и области запошљивости и осамостаљивања младих, образовања и информисаности, слободног времена и животних стилова, спорта и културе, друштвених проблема, те активизма и животне средине. Коришћена су категоричка питања, као и питања за процјену одређених ставова Ликертовог типа. При анкетирању су кориштене и папир-оловка варијанта, као и дигитална варијанта путем електронског упитника (Google forms).

У узорку доминирају средњошколци, тј. млади у узрасној групи од 15 до 19 година (78.9%). Просјечан узраст испитаника је 18,16 година. Примјећена је и полна неуједначеност, јер је у свакој узрасној групи број испитаница значајно већи (Табела 1).

|  |  |  |  |  |  |  |
| --- | --- | --- | --- | --- | --- | --- |
| Табела 1. Структура узорка по полу и узрасту | | | | | | |
|  |  | Пол | | |  |  |
| Узраст |  | Мушки | Женски |  |  | Укупно |
| Од 15 дo 19 |  | 84 | 144 |  |  | 228 |
| Oд 20 дo 24 |  | 7 | 35 |  |  | 42 |
| Oд 25 дo 30 |  | 6 | 13 |  |  | 19 |
| Укупно |  | 94 | 190 |  |  | 289 |
|  |  |  |  |  |  |  |

Према мјесту пребивалишта највећи дио испитаника (Табела 2) живи на селу (41.9%), затим у граду (30.4%) и на крају у приградском насељу (27.7%). Додатно, преко 90% испитаника у овом узорку наводи да живи са родитељима.

Табела 2. Структура узорка према мјесту пребивалишта и узрасту

|  |  |  |  |  |  |  |
| --- | --- | --- | --- | --- | --- | --- |
|  |  | Мјесто пребивалишта | | |  |  |
| Узраст |  | Село | Приградско насеље | Град |  | Укупно |
| Од 15 дo 19 |  | 100 | 62 | 66 |  | 228 |
| Од 20 до 24 |  | 18 | 13 | 11 |  | 42 |
| Од 25 до 30 |  | 3 | 5 | 11 |  | 19 |
| Укупно |  | 121 | 80 | 88 |  | 289 |

Степен стручне спреме испитаника је у складу са узрасном групом тако да доминирају испитаници основног и средњег нивоа стручне спреме. Подударни су резултати за радни статус гдје испитаници доминантно наводе статус ученика/це, а који је у складу са узрасном групом.

Што се тиче стручне спреме родитеља највећи број испитаника наводи средњу стручну спрему (Мајке – 66.7%; Оца – 70.3%), а у 54.8% случајева и отац и мајка имају средњу стручну спрему. На питање радног статуса родитеља 58.1% испитаника наводи да су оба родитеља запослени. Код 21.1% испитаника само отац ради, код 7.6% само мајка, а у 10% случајева су оба родитеља незапослена.

**4.2. Запошљивост и осамостаљивање младих**

Може се рећи да 24,2% младих види своју будућност на територији Града Градишка (Табела 3), и да, у омјеру, позитиван одговор чешће дају испитаници старији од 20 година.

Табела 3. Дистрибуција одговора на питање „Да ли видите своју будућност на територији Града Градишка“ у зависности од узраста

|  |  |  |  |  |
| --- | --- | --- | --- | --- |
|  | Будућност на територији града Градишка? | | |  |
| Узрасна група | Да | Не | Не знам | Укупно |
| Од 15 до 19 | 41 | 81 | 106 | 228 |
| Од 20 до 24 | 17 | 17 | 8 | 42 |
| Од 25 до 30 | 12 | 4 | 3 | 19 |
| Укупно | 70 | 102 | 117 | 289 |

На питање „да ли мислите да је за посао неопходна „штела" 65.7% испитаника, независно од узраста даје потврдан одговор, док 12% сматра да не треба, а 21.3% наводи да не зна. Упечатљиво је што 34.3% наводи да познаје особе које су се на тај начин запослиле.

|  |  |  |  |  |  |  |
| --- | --- | --- | --- | --- | --- | --- |
| Табела 4. Дистрибуција одговора на питање „да ли мислите да је за посао неопходна „штела" у зависности од узраста | | | | | | |
|  | Узрасна група | | |  |  |
| За посао је неопходна „штела"? | Од 15 дo 19 | Од 20 дo 24 | Oд 25 дo 30 | | Укупно |
| Да | 74 | 9 | 7 |  | 90 |
| Да, познајем особе које су се тако запослиле | 70 | 23 | 5 |  | 98 |
| Не | 32 | 2 | 3 |  | 37 |
| Не знам | 49 | 8 | 4 |  | 61 |
| Укупно | 225 | 42 | 19 |  | 286 |

Укупно 76.5% испитаника наводи да жели да покрене властити бизнис. Занимљиво је да 9 испитаника из групе од 15 до 19 наводи да је покренуло властити бизнис.

Према добијеним резултатима 71% младих сматра да су људи незадовољни условима рада и висином примања. Млади нису усаглашени по питању бриге око њихове запошљивости у будућности. Више од пола младих (63%) сматра да није довољно бити сит и имати кров над главом него теже ка нечему више. Више од пола младих (61%) ће радије радити за ниску плату него не радити ништа. Нешто мање од трећине младих (30%) зна гдје да се информише уколико би жељели покренути властити бизнис. Већина младих (81%) сматра да би се број запослених повећао уколико би млади имали више знања о малим бизнисима, самозапошљавању, тржишту рада итд. Само 38% младих сматра да ће се запослити без проблема са својим образовањем. Више од пола младих (62%) сматра да је за осамостаљивање добро да живе одвојено од родитеља. За већину младих (78%) оснивање породице је један од битнијих циљева које желе остварити у будућности. Већина младих (81%) сматра да је важно бити активан и тражити себи прилике, а не чекати да оне саме дођу. Половина младих (51%) сматра да су жене довољно способне да раде исте послове као и мушкарци. Половина младих (53%) сматра да учешће на семинарима и курсевима повећава шансе за запослење.

Додатно, већина младих (83%) не зна или се не слаже да Град Градишка брине о стамбеним питањима социјално угрожених категорија, те већина (82%) сматра да се Град Градишка треба више укључивати у проблеме стамбеног збрињавања људи. Мање од четвртине младих (17%) сматра да локална заједница пружа значајну подршку и новчана средства особама којима су угрожене основне потребе, али највећи проценат (46%) младих нема довољно информација о овој теми.

**4.3. Образовне прилике, информисаност и ставови**

Способност комуникације на бар једном страном језику наводи 70.9% испитаника.

Укупно 54.9% испитаних није упознато са европским и другим фондовима који одобравају новац за наставак школовања у иностранству.

|  |  |  |  |  |
| --- | --- | --- | --- | --- |
| Tабела 5. Дистрибуција одговора на питање упознатости са европским и другим фондовима у зависности од узрасне групе. | | | | |
|  | Узрасна група | | |  |
|  | Oд 15 дo 19 | Oд 20 дo 24 | Oд 25 дo 30 | Укупно |
| Да | 23 | 4 | 4 | 31 |
| Не | 125 | 25 | 8 | 158 |
| Дјелимично | 79 | 13 | 7 | 99 |
| Укупно | 227 | 42 | 19 | 288 |

Млади нису усаглашени по питању тога да ли је знање које стичу у школама касније примјењиво у пракси, нису усаглашени о томе да ли образовни систем прати модерне трендове и искуства земаља у окружењу, те да ли наставници и професори успјешно припремају омладину за изазове и проблеме који их чекају након школовања. Половина младих није сигурно да ли образовне установе довољно сарађују са невладиним организацијама док трећина (35%) сматра да довољно сарађују. Више од половине младих (64%) изјављује да је наилазило на неразумијевање од стране наставника и професора.

|  |  |  |  |  |  |
| --- | --- | --- | --- | --- | --- |
| Табела 6. Постотак сагласности са тврдњама које се тичу образовања | | | | | |
|  | Степен сагласности са тврдњом | | | | |
|  | 1 | 2 | 3 | 4 | 5 |
| У школама усвајамо знање које касније не можемо примјењивати у пракси. | 4.8 | 15.6 | 23.5 | 33.2 | 21.8 |
| Образовни систем не прати модерне трендове и искуства земаља у окружењу. | 2.1 | 6.2 | 27.0 | 31.1 | 32.5 |
| Данашњи наставници и професори успјешно припремају омладину за изазове и проблеме који их чекају након школовања. | 19.4 | 32.5 | 28.7 | 14.5 | 4.2 |
| Образовне установе недовољно сарађују са невладиним организацијама. | 4.5 | 4.5 | 54.0 | 26.0 | 9.3 |
| Наилазио/ла сам на неразумијевање од стране наставника и професора. | 4.8 | 12.5 | 18.0 | 35.3 | 29.1 |

\*Легенда: 1 - Уопште се не слажем; 2 - Не слажем се; 3 - Нисам сигуран; 4 - Слажем се; 5 - Слажем се у потпуности

**4.4. Слободно вријеме, здравље и (не)здрави животни стилови**

На питање „да ли редовно посјећујете доктора?“ само 15.9% одговара са „да“, док 74% изјављује да иде само кад су болесни, а 10% наводи да не иде доктору.

Иако 62.7% испитаника сматра да је потребно здравствено савјетовалиште за младе (Табела 7) релативно висок постотак испитаника (32.1%) одговора да не зна, што је питање вриједно разматрања, а ту је и 5.2% испитаника које не мисли да здравствено савјетовалиште за младе потребно.

|  |  |  |  |  |  |
| --- | --- | --- | --- | --- | --- |
| Табела 7. Дистрибуција одговора на питање потребе за здравственим савјетовалиштем за младе у зависности од узраста | | | | | |
|  | Узрасна група | | |  |
|  | Oд 15 дo 19 | Oд 20 дo 24 | Oд 25 дo 30 | Укупно |
| Да | 136 | 30 | 14 | 180 |
| Не | 11 | 2 | 2 | 15 |
| Не знам | 79 | 10 | 3 | 92 |
| Укупно | 226 | 42 | 19 | 287 |

Према добијеним резултатима 39.8% испитаника не конзумира алкохол (Табела 8). Што значи да је омјер између оних који конзумирају и оних који не конзумирају 1.5. Може се видјети да 5.5% младих наводи да конзумира алкохол сваки дан.

|  |  |  |  |  |
| --- | --- | --- | --- | --- |
| Табела 8. Фреквентност конзумације алкохола у зависности од узрасне групе | | | | |
|  | Узрасна група | | |  |
|  | Од 15 до 19 | Од 20 до 24 | Од 25 до 30 | Укупно |
| Сваки дан | 14 | 0 | 1 | 15 |
| Викендом | 62 | 9 | 4 | 75 |
| Једном мјесечно | 55 | 19 | 10 | 84 |
| Не конзумирам | 97 | 14 | 4 | 115 |
| Укупно | 228 | 42 | 19 | 289 |

На питање „да ли сматрате да се без алкохола може добро провести у граду?“ добијени су релативно позитивни одговори гдје 79.2% испитаника сматра да се може добро провести без алкохола. С тим да ово питање не покрива конзумацију других супстанци. Већи број позитивних одговора је такође присутан у свим узрасним групама.

Што се тиче конзмације цигарета највећи дио испитаника (75.1%) наводи да не конзумира цигарете, док 10.7% наводи као одговор „да“, а 14.2% наводи да понекад запали.

Укупно 86.2% испитаника експлицитно наводи да им се не деси да испуше џоинт са друштвом, док 7.3% наводи да им се деси. Остатак испитаника се није желио изјаснити.

Испитаници највише слободног времена троше на интернет и социјалне мреже (78.5%), затим провод и дружење (62.3%), одмарање и дријемање (50.5%), спортске активности (38.1%). Додатно, може се рећи да сваки шести испитаник вријеме проводи у кафићима и кладионицама, а тек сваки девети има учешће у културним дешавањима. У терминима омјера сваки 28. испитаник слободно вријеме троши на анганжман у невладиним организацима.

|  |  |  |  |  |  |  |
| --- | --- | --- | --- | --- | --- | --- |
| Табела 9. Дистрибуција одговора на трошење слободног времена у зависности од узраста | | | | | | |
|  | Узрасна група | | | | |  |
|  | Од 15 до 19 | | | од 20 до 24 | Од 25 до 30 | Укупно |
| Спортске активности | 92 | | | 10 | 8 | 110 |
| Интернет и социјалне мреже | 180 | | | 31 | 16 | 227 |
| Гледање ТВ-а | 31 | | | 3 | 7 | 41 |
| Учешће у културним дешавањима | 18 | | | 7 | 4 | 29 |
| Боравак у кафићима и кладионицама | | | 39 | 3 | 1 | 43 |
| Читање | 46 | | | 19 | 6 | 71 |
| Провод и дружење | 141 | | | 32 | 7 | 180 |
| Анганжман у политичким партијама | | 2 | | 1 | 1 | 4 |
| Анганжман у невладиним организацијама | 4 | | | 5 | 1 | 10 |
| Одмарање и дријемање | 112 | | | 24 | 10 | 146 |
| Укупно | 228 | | | 42 | 19 | 289 |

Питање активности на интернету је имало опцију више понуђених одговора на основу који се може рећи да су најфреквентније активности на интернету дописивање (84.4%) и слушање музике, гледање серија и филмова (81%).

У табели 10 у наставку приказани су постотци сагласности са тврдњама које се тичу здравља и (не)здравих животних стилова. Готово половина младих (48%) сматра да здравствене установе не пружају добро услуге. Више од половине младих (67%) се изјашњава да је имало прилику присуствовати предавањима о здравом животном стилу и превенцији болести. Подједнак број младих познаје и не познаје особе које конзумирају дрогу. 10% младих зна гдје може набавити дрогу, а нешто већи број је имао прилику да проба дрогу (14%).

|  |  |  |  |  |  |
| --- | --- | --- | --- | --- | --- |
| Табела 10. Постотак сагласности са тврдњама које се тичу здравља и (не)здравих животних стилова | | | | | |
|  | Степен сагласности са тврдњом | | | | |
|  | 1 | 2 | 3 | 4 | 5 |
| Здравствене установе добро обављају свој посао. | 22.8 | 26.0 | 30.8 | 14.5 | 2.4 |
| Имао/ла сам прилику да присуствујем предавањима о здравом животу и превенцији болести (нпр. предавање о полно преносивим болестима, алкохолизму, наркоманији... ) | 8.3 | 12.5 | 7.6 | 44.6 | 23.2 |
| Познајем особе које узимају дроге. | 26.0 | 11.4 | 22.1 | 23.9 | 12.1 |
| Знам гдје се у мом мјесту може набавити дрога. | 54.3 | 15.9 | 15.2 | 4.8 | 5.9 |
| Имао/ла сам прилика да пробам дрогу. | 64.0 | 11.8 | 6.6 | 8.7 | 5.5 |

\*Легенда: 1 - Уопште се не слажем; 2 - Не слажем се; 3 - Нисам сигуран; 4 - Слажем се; 5 - Слажем се у потпуности

**4.5. Спорт и култура**

На питање услова за развој спортских активности у Граду 66.8% даје одговор да би услови могли бити бољи. Само 27.7% сматра да су услови задовољавајући, док 5.5% сматра услове лошим.

У табели 11 у наставку су приказани постотци сагласности са тврдњама које се тичу културе. Само 23% младих сматра да су културна дешавања у граду прилагођена интересовањима младих (Табела 11). Само 24% младих сматра да су особе које организују културна дешавања у њиховом граду креативни људи пуни нових идеја. Млади нису усаглашени да ли постоји довољно простора намијењеног за културна дешавања. Више од половине младих (69%) сматра да је недовољан број младих укључено у културна дешавања, и да се културне манифестације често организују али да их млади недовољно посјећују што је логично с обзиром на то да јако мали број њих сматра да су културна дешавања прилагођена интересовањима младих (23%).

|  |  |  |  |  |  |
| --- | --- | --- | --- | --- | --- |
| Табела 11. Постотак сагласности са тврдњама које се тичу културе | | | | | |
|  | Степен сагласности са тврдњом | | | | |
|  | 1 | 2 | 3 | 4 | 5 |
| Културна дешавања (изложбе, концерти, пројекције филмова, промоције књига) не прате потребе и интересовања младих људи. | 4.5 | 18.7 | 32.9 | 30.4 | 12.1 |
| Људи који код нас организују културна дешавања, креативни су и пуни нових идеја. | 6.9 | 17.3 | 36.3 | 29.8 | 9.3 |
| Постоји довољно простора намијењеног за културна дешавања. | 7.3 | 26.6 | 27.7 | 30.4 | 7.3 |
| Недовољан број младих особа се укључује у културна дешавања. | 3.5 | 6.6 | 20.1 | 49.5 | 19.7 |
| Културне манифестације се често организују, али их омладина ријетко посјећује. | 2.8 | 9.7 | 22.5 | 45.0 | 19.7 |

\*Легенда: 1 - Уопште се не слажем; 2 - Не слажем се; 3 - Нисам сигуран; 4 - Слажем се; 5 - Слажем се у потпуности

**4.6. Друштвени проблеми младих**

На питање „која је од наведених појава најприсутнија међу младима" 31.8% наводи алкохолизам, затим наркоманију (21.1%), па насиље (17.3%).

|  |  |  |  |  |
| --- | --- | --- | --- | --- |
| Табела 12. Дистрибуција одговора на питање „која је од наведених појава најприсутнија  међу младима?" | | | | |
|  | | f | % |
| Криминал | | 27 | 9.3 |
| Насиље | | 50 | 17.3 |
| Алкохолизам | | 92 | 31.8 |
| Наркоманија | | 61 | 21.1 |
| Не знам/не желим одговорити | | 43 | 14.9 |
| Криминал и алкохолизам | | 1 | 0.3 |
| Криминал и наркоманија | | 1 | 0.3 |
| Насиље и алкохолизам | | 3 | 1.0 |
| Насиље и наркоманија | | 1 | 0.3 |
| Алкохолизам и наркоманија | | 2 | 0.7 |
| Криминал, насиље и наркоманија | | 1 | 0.3 |
| Насиље, алкохолизам и наркоманија | | 2 | 0.7 |
| Криминал, насиље, алкохолизам и наркоманија | | 5 | 1.7 |
| Укупно | 289 | | 100.0 |

Питање везано за главне проблеме младих је имало опцију више понуђених одговора. Према добијеним резултатима 63.3% испитаника сматра пороке као највећи проблем, док 44.3% сматра лош образовни систем. Остали резултати се могу гледати у терминима омјера па тако нпр. сваки 4. испитаник сматра насиље у породици као један од највећих проблема младих, што је релативно висок омјер и отвара додатна питања. А нпр. непостојање омладинског центра и простора за младе проблематизује сваки 6.6 испитаник.

На питање „ко најбоље може изразити проблеме и потребе младих" 47.7% испитаника бира омладинске и невладине организације, 25.8% бира образовне институције 15.2% бира вјерске заједнице, док су најмање фреквенције за градске органе власти (5.3%) и политичке партије (5.3%)

|  |  |  |  |  |  |  |
| --- | --- | --- | --- | --- | --- | --- |
| Табела 13. Дистрибуција одговора на питање "ко најбоље може изразити проблеме и потребе младих" у зависности од узрасне групе | | | | | | |
|  | | Узрасна група | | | |  |
|  | Од 15 до 19 | | | Од 20 до 24 | Од 25 до 30 | Укупно |
| Општински органи власти | | 14 | | 1 | 0 | 15 |
| Политичке партије | | 14 | | 0 | 1 | 15 |
| Вјерске заједнице | | 38 | | 4 | 1 | 43 |
| Образовне институције | | | 63 | 7 | 3 | 73 |
| Омладинске и невладине организације | | 92 | | 29 | 14 | 135 |
| Градски органи власти и образовне институције | | 0 | | 1 | 0 | 1 |
| Вјерске заједнице, омладинске и невладине организаије | | 1 | | 0 | 0 | 1 |
| Укупно | | 222 | | 42 | 19 | 283 |

При испитивању ставова утврђено је да већина младих (86%) сматра да окружење није довољно безбиједно да би нпр. врата куће остала откључана ноћу. Више од половине младих (69%) сматра да лоша економска ситуација утиче на ширење криминала, насиља, алкохолизна итд.

Додатно, при одговарању на тврдњу „моји проблеми и проблеми мојих вршњака превазилазе наше могућности“ млади нису усаглашени да ли се могу носити са својим проблемима, а најфреквентнији одговор (42%) је „нисам сигуран“.

На крају око петине младих (21%) је задовољно условима јавног превоза, тј. аутобуских линија.

**4.7. Активизам и животна средина**

У табели 14 у наставку приказани су постотци сагласности са тврдњама које се тичу политичког и активистичког ангажмана. Више од пола младих (62%) није заинтересовано за политичка дешавања на нивоу Града, док 22% јесте. Млади нису усаглашени по питању сврсисходности изласка грађана на изборе, као и по питању тога да ли млади могу утицати на одлуке које се доносе на нивоу Града. Половина младих (54%) сматра да би се бољим организовањем омладинских и невладиних организација побољшао положај младих, али је мање од половине (41%) спремно да допринесе побољшању положаја младих кроз учешће у омладинским организацијама и пројектима, те половина младих (50%) сматра да их околина не подстиче на учешће у омладинским организацијама. Мање од половине младих (44%) је било укључено у волонтерске активности. Трећина младих (35%) је дјелимично или у потпуности упозната са радом Волонтерског сервиса у оквиру Удружења Мост. Више од половине младих (61%) сматра да би се отварањем омладинског центра побољшао положај младих.

|  |  |  |  |  |  |
| --- | --- | --- | --- | --- | --- |
| Табела 14. Постотак сагласности са тврдњама које се тичу политичког и активистичког ангажман | | | | | |
|  | Степен сагласности са тврдњом | | | | |
|  | 1 | 2 | 3 | 4 | 5 |
| Заинтересован/а сам за политичка дешавања на нивоу Града. | 41.2 | 20.8 | 14.2 | 16.3 | 6.6 |
| Грађани изласком на изборе могу значајно промијенити политичку сцену. | 22.5 | 14.5 | 29.4 | 19.7 | 13.1 |
| Млади немају утицај на доношење одлука на нивоу Града. | 7.6 | 10.7 | 21.5 | 32.5 | 27.3 |
| Мислим да би боље организовање омладинских и невладиних организација побољшало положај младих и Омладинску политику у Граду. | 4.5 | 3.8 | 36.7 | 35.6 | 19.0 |
| Спреман/на сам да допринесем побољшању положаја младих кроз учешће у омладинским организацијама и пројектима. | 7.6 | 11.8 | 37.7 | 30.4 | 11.8 |
| Средина у којој живим не подстиче ме да се придружим некој омладинској организацији. | 4.8 | 14.2 | 29.4 | 35.6 | 15.2 |
| Био/ла сам укључен/а у волонтерске активности. | 23.5 | 20.8 | 11.4 | 21.5 | 22.5 |
| Упознат/а сам са радом Волонтерског сервиса у оквиру рада Удружења Мост. | 20.8 | 19.4 | 23.2 | 22.8 | 13.1 |
| Отварањем омладинског центра побољшао би се положај младих. | 3.5 | 5.9 | 27.7 | 42.2 | 19.7 |

\*Легенда: 1 - Уопште се не слажем; 2 - Не слажем се; 3 - Нисам сигуран; 4 - Слажем се; 5 - Слажем се у потпуности

Интересантни резултати су за питање одласка у иностранство преко омладинске организације гдје 14.6% испитаника одговара позитивно, што је скоро свака шеста особа у овом узорку, а омјери су слични кроз узрасне групе.

На крају, велики број младих (79%) сматра да млади не воде довољно рачуна о животној средини. Млади нису усаглашени да ли би реаговали у случају да виде особу да загађује животну средину.

**5 . СТРАТЕШКИ ЦИЉЕВИ**

**5.1. Стратешки циљ 1**: Подстицати економски напредак младих кроз развој одрживих могућности за живот, рад и професионални развој у Градишци

Оперативни циљеви и мјере у оквиру овог стратешког циља су:

|  |  |
| --- | --- |
| Оперативни циљ | Мјера |
| 1.1. Развити и унаприједити програме који подржавају професионално усавршавање, предузетништво и запошљавање младих у складу са потребама тржишта рада. | 1.1.1. Успоставити партнерства између образовних институција, послодаваца и младих ради развоја стручних програма обуке и пракси усмјерених на потребе тржишта рада |
| 1.1.2. Промовисати предузетништво међу младима |
| Индикатори: Број организованих сајмова каријере и стручних обука за младе, број младих који су приступили платформи за запошљавање и број радних места или пракси које су понуђене, проценат младе радне снаге која је завршила стручну обуку и добила сертификате који доприносе њиховој запошљивости. | |
| 1.2. Повећати учешће младих у друштвеном и економском животу кроз доступност ресурса и програма који подстичу њихов развој у локалној заједници. | 1.2.1. Олакшати приступ финансијским и савјетодавним услугама за младе који желе започети сопствени бизнис у оквиру подршке Развојне агенције Градишка. |
| 1.2.2. Успоставити локалне програме за стручне обуке и сертификације које ће омогућити младима стварање конкурентних профила на тржишту рада. |
| Индикатори: Број младих који су користили финансијске и савјетодавне услуге за покретање бизниса у оквиру Развојне агенције Градишка, број успјешно покренутих младих бизниса у периоду од године дана, број организованих стручних обука и сертификација, као и број младих који су завршили те обуке. | |

Циљ ових оперативних мјера је подстицање економског развоја младих у Градишци кроз јачање њихових професионалних компетенција и побољшање услова за запошљавање и самозапошљавање. Организацијом сајмова каријере и стручних обука, као и креирањем платформи за повезивање са послодавцима, младима ће бити омогућено лакше укључивање на тржиште рада. Поред тога, развој локалних програма подршке младим предузетницима и обука које доприносе стручном усавршавању, као и приступ савјетодавним услугама и финансијским ресурсима, створиће повољне услове за останак и професионални развој младих у локалној заједници.

**5.2. Стратешки циљ 2**: Подстицати активно учешће и иницијативу младих у друштвеном животу

У оквиру стратешког циља 2 потребно је радити на реализацији сљедећих оперативних циљева и припадајућих мјера:

|  |  |
| --- | --- |
| Оперативни циљ | Мјера |
| 2.1. Промоција и подршка волонтирању | 2.1.1. Развијање волонтерских програма у сарадњи са локалним институцијама и омладинским организацијама |
| 2.1.2. Промоција значаја волонтирања кроз кампање и догађаје |
| Индикатори: Број волонтера који учествују у локалним програмима, стопа раста броја волонтерских програма у Градишци, број реализованих промотивних кампања и догађаја о волонтирању | |
| 2.2. Јачање учешћа младих у одлучивању и политици | 2.2.1. Организовање информативних кампања и форума за младе |
| 2.2.2. Креирање платформи за дијалог младих са локалним властима |
| Индикатори: Број младих који су укључени у дијалог са локалним властима, број реализованих информативних кампања и форума о одлучивању, проценат младих који се осјећају оснаженим у одлучивању на локалном нивоу | |
| 2.3. Oснаживање капацитета омладинских организација и њихово институционално јачање | 2.3.1. Организација обука за омладинске организације у области управљања пројектима и финансијског планирања од стране Развојне агенције Градишка |
| 2.3.2. Развој партнерства између омладинских организација и локалних институција за заједничке пројекте |
| Индикатори: Број обучених представника омладинских организација, број нових партнерстава између омладинских организација и локалних институција, број успјешних омладинских пројеката који су финансијски подржани | |

Стратешки циљ 2: Подстицати активно учешће и иницијативу младих у друштвеном животу фокусира се на подстицање активног учешћа младих у друштвеним и политичким процесима, као и развој њихове иницијативе и одговорности у заједници. Први оперативни циљ је промоција и подршка волонтирању, који укључује развој волонтерских програма у сарадњи са локалним институцијама и омладинским организацијама, као и организацију кампања и догађаја који истичу значај волонтирања за лични и друштвени развој младих. Други оперативни циљ је јачање учешћа младих у одлучивању и политици, који подразумјева информисање младих о друштвеним и политичким процесима, као и организовање форума и платформи за дијалог између младих и локалних власти. Трећи оперативни циљ је оснаживање капацитета омладинских организација и њихово институционално јачање, који ће омогућити омладинским организацијама да развију своје капацитете кроз обуке у области управљања пројектима и финансијског планирања, као и да успоставе нова партнерства са локалним институцијама ради развоја заједничких иницијатива. Ове мјере ће омогућити младима да активно учествују у изградњи боље и одговорније заједнице.

**5.3. Стратешки циљ 3:** Подстицати развој здравих стилова живота младих уз унапређење квалитета слободног времена и одговорног односа према животној средини

Оперативни циљеви и мјере у оквиру овог стратешког циља су:

|  |  |
| --- | --- |
| Оперативни циљ | Мјера |
| 3.1. Подршка развоју здравих животних стилова младих кроз активности које промовишу физичку и менталну добробит | 3.1.1. Организација програма који укључују физичку активност, здраву исхрану и менталну подршку младима у оквиру омладинских организација и омладинских центара. |
| 3.1.2. Сарадња са здравственим установама и спортским организацијама за увођење здравих животних навика кроз радионице, предавања и кампање у школама и омладинским центрима. |
| Индикатори: Број младих који учествују у програмима физичке активности, здраве исхране и менталног здравља (нпр. број учесника на радионицама или тренинзима), Број реализованих радионица или кампања које укључују теме здравља и добробити младих | |
| 3.2. Унапређење квалитета слободног времена младих кроз инклузивне и доступне активности | 3.2.1. Развој и имплементација различитих програма за квалитетно провођење слободног времена у омладинским центрима, укључујући спортске, културне и едукативне активности. |
| 3.2.2. Подршка организацијама које пружају могућности за младе да учествују у волонтерским акцијама и другим друштвеним активностима које развијају њихове вјештине и креативност. |
| Индикатори: Број различитих активности организованих за младе у омладинским центрима, број младих који учествују у овим активностима. | |
| 3.3. Подстицање одговорног односа младих према животној средини | 3.3.1. Организација еколошких радионица, јавних наступа и кампања које подстичу младе на активности као што су рециклажа, очување природе и одрживи развој. |
| 3.3.2. Стварање механизама подршке и менторства младима који желе да развијају пројекте одрживог развоја, као што су иновације у еколошким решењима, развој биодиверзитета или унапређење локалних ресурса. |
| Индикатори: Број организованих еколошких радионица, јавних наступа и кампања, број младих који учествују у овим еколошким акцијама, број реализованих еколошких пројеката које су развили млади у сарадњи са омладинским организацијама или локалним властима | |
| 3.4. Подршка развоју и ширењу инклузивних програма за све категорије младих | 3.4.1. Стварање и имплементација инклузивних програма који омогућавају свим младима, укључујући и младе из маргинализованих група, приступ активностима које побољшавају квалитет њиховог слободног времена. |
| 3.4.2. Организација радионица и догађаја који повезују младе из различитих друштвених група у циљу подршке међусобном разумевању и изградњи инклузивних заједница |
| Индикатор: Број инклузивних програма који су доступни младима из различитих друштвених група, број младих из маргинализованих група који су укључени у ове инклузивне активности (нпр. млади са инвалидитетом, млади из сиромашних породица и сл.) | |

Стратешки циљ 3 има за циљ подстицање развоја здравих стилова живота младих, уз унапређење квалитета слободног времена и одговорног односа према животној средини, са посебним нагласком на инклузивност. Овај циљ се фокусира на промоцију физичке и менталне добробити младих кроз активности које их мотивишу да усвоје здраве животне навике, као и на побољшање квалитета њиховог слободног времена. Поред тога, посебан акценат стављен је на еколошке активности и одрживи развој, подстичући младе на активно учешће у пројектима који доприносе очувању природе и развоју локалних ресурса. Такође, наглашена је инклузивност ових активности, осигуравајући да све категорије младих, укључујући и оне из маргинализованих група, имају једнак приступ овим могућностима.

Оперативни циљеви укључују организацију програма који комбинују физичку активност, здраву исхрану и менталну подршку, као и сарадњу са здравственим и спортским организацијама за увођење здравих животних навика. Такође, ради се на развоју инклузивних програма који омогућавају свим младима, укључујући младе из маргинализованих група, да активно учествују у квалитетном провођењу слободног времена кроз спортске, културне и едукативне активности. Осим тога, подстичу се еколошке кампање и пројекти који развијају свијест о одговорном односу према животној средини и укључују младе у активности као што су рециклажа и очување природе.

**5.4. Стратешки циљ 4:** Подршка неформалном образовању и развоју изврсности младих

Оперативни циљеви и мјере су представљени у табели:

|  |  |
| --- | --- |
| Оперативни циљ | Мјера |
| 4.1. Подржати омладинске организације у пружању неформалног образовања младима | 4.1.1. Осигурати финансијску и стручну подршку омладинским организацијама које пружају неформално образовање, укључујући обуке за развој нових образовних програма и методологија. |
| 4.1.2. Промовисати успјешне примјере и иновације у неформалном образовању, пружајући омладинским организацијама платформу за представљање својих активности и резултата на локалном и регионалном нивоу |
| Индикатори: Број младих који су учествовали у неформалним образовним програмима, број реализованих програма неформалног образовања | |
| 4.2. Подржати развој креативности, изврсности и иновација код младих, са акцентом на рано препознавање талената и креативних потенцијала | 4.2.1. Развити програме и радионице за рано препознавање и развој талената у области науке, умјетности, спорта и технологије, у сарадњи са образовним институцијама и омладинским организацијама. |
| 4.2.2. Организовати такмичења и изложбе који ће омогућити младима да покажу своје креативне и иновативне пројекте, уз пружање менторске подршке за њихов даљи развој. |
| 4.2.3. Сарађивати са локалним и регионалним институцијама како би се успоставили програми који подстичу иновације, са нагласком на награђивање младих који показују изврсност у својим областима. |
| Индикатори: Број реализованих програма за рано препознавање талената и изврсности код младих у школи, омладинским центрима и другим установама, број младих који су учествовали у локалним, регионалним или међународним такмичењима, изложбама или фестивалима који подржавају развој талената и креативности | |

Стратешки циљ 4 фокусира се на подршку неформалном образовању и развоју изврсности младих, са акцентом на рано препознавање талената и креативних потенцијала. Овај циљ има за намјеру да омладинским организацијама пружи неопходну подршку за креирање и имплементацију програма који доприносе развоју младих људи, као и да подстакне развој иновација и креативности кроз различите активности и такмичења. Циљ је створити окружење у којем ће млади моћи да изразе своје способности, добију менторску подршку и имају прилику за даљи напредак, док се истовремено охрабрује рано препознавање талената у различитим областима, као што су наука, умјетност, спорт и технологија.

Оперативни циљеви у оквиру овог стратешког циља обухватају подршку омладинским организацијама у пружању неформалног образовања и развој креативности и изврсности код младих. Мјере укључују финансијску и стручну подршку за развој образовних програма, као и организацију такмичења и изложби које пружају младима прилику да покажу своје иновације и таленте. Поред тога, планира се сарадња са локалним и регионалним институцијама ради успостављања програма који подстичу изврсност и иновације.

**5.5. Стратешки циљ 5:** Подршка мобилности младих на локалном и међународном нивоу

Оперативни циљеви и мјере који ће се реализовати у оквиру овог стратешког циља су:

|  |  |
| --- | --- |
| Оперативни циљ | Мјера |
| 5.1. Подршка младима у приступу програмима мобилности | 5.1.1. Формирање локалног фонда мобилности који ће омогућити финансијску и менторску подршку омладинским организацијама и младима који учествују у међународним и домаћим програмима мобилности (размјене, волонтерске активности, образовни програми и радне праксе). |
| 5.1.2. Развој партнерстава са другим градовима и организацијама које нуде могућности за радне, образовне и волонтерске програме у иностранству, као и стварање платформи за информирање младих о овим могућностима, укључујући постојеће програме као што је ЕРАСМУС+ и слични програми мобилности. |
| 5.1.3. Подршка омладинским организацијама као кључним носиоцима и партнерима у пројектима мобилности, пружањем стручне и финансијске подршке у организовању и имплементацији програма размјене и других активности које омогућавају младима да стекну међународно искуство. |
| Индикатори: Број младих који су добили финансијску или менторску подршку кроз локални фонд мобилности, број омладинских организација које су реализовале пројекте мобилности у сарадњи с другим градовима или међународним партнерима, број младих који су учествовали у међународним програмима мобилности (размјене, образовни и волонтерски програми) уз подршку омладинских организација, број промоција, инфо сесија и радионица о постојећим програмима као што је ЕРАСМУС+ које су одржане за младе у Градишци. | |
| 5.2. Развој сарадње с градовима побратимима и другим међународним партнерима за подршку мобилности младих | 5.2.1. Успостављање сарадње с градовима побратимима и другим градовима пријатељима ради развоја програма мобилности и размјене младих, укључујући организовање заједничких пројеката и активности. |
| 5.2.2. Организација међународних конференција, семинара и радионица које ће омогућити младима из Градишке да размјене искуства са својим вршњацима из других земаља и градова, те упознавање са постојећим програмима као што је ЕРАСМУС+ и другим сличним програмима који омогућавају мобилност младих. |
| Индикатори: Број успостављених партнерстава са градовима побратимима или другим међународним партнерима за програме мобилности младих, број организованих заједничких међународних пројеката, конференција, семинара или радионица за младе из Градишке и других партнера, број младих из Градишке који су учествовали у програмима мобилности у оквиру градова побратима или других међународних партнерских градова. | |

Стратешки циљ 5: Подршка мобилности младих на локалном и међународном нивоу има за циљ да младима из Градишке омогући приступ различитим могућностима за размјену, учење и волонтирање, како на локалном тако и на глобалном нивоу. Кроз формирање локалног фонда мобилности, младима ће бити пружена финансијска и менторска подршка за учешће у програмима као што су ЕРАСМУС+, те ће се кроз промоцију постојећих програма подићи њихова свијест о доступним приликама. Овај циљ такође подржава омладинске организације, које често представљају носиоце и партнере у пројектима мобилности.

Поред директне подршке младима, посебан акценат је стављен на јачање сарадње са градовима побратимима и другим међународним партнерима. Ова партнерства омогућавају организовање заједничких пројеката, размјена и радионица, које не само да омогућавају младима да стичу нова искуства и знања, већ доприносе и развоју међународних веза и позиционирању Градишке као прогресивне и отворене заједнице.

**6. МОНИТОРИНГ И ЕВАЛУАЦИЈА**

Мониторинг и евалуација реализације Омладинске политике Града Градишка представљају кључне активности које обезбјеђују праћење напретка у остварењу постављених циљева и мјера. Градска управа града Градишка ће кроз редовно прикупљање и анализу извјештаја од омладинских организација, институција и других актера укључених у рад са младима, пратити имплементацију свих активности. Посебна пажња биће посвећена квалитету и ефектима програма, као и укључивању младих из свих друштвених група. Извјештаји ће бити основа за годишње извјештавање Скупштини града Градишка о напретку у спровођењу ове политике.

Поред извјештаја о активностима, мониторинг ће обухватити и анализу финансијских улагања у реализацију Омладинске политике. Праћењем издвајања из градског буџета и подршке партнерским организацијама, осигураће се да ресурси буду усмјерени на најважније приоритете и дају конкретне резултате. Евалуација ће се вршити на крају сваког циклуса спровођења, како би се идентификовали успјеси, изазови и могућности за унапређење ове политике, уз активно учешће младих и свих релевантних актера.

## 7. ОБРАЗАЦ АКЦИОНОГ ПЛАНА ОМЛАДИНСКЕ ПОЛИТИКЕ ГРАДА ГРАДИШКА ЗА ПЕРИОД 2025.-2030. ГОДИНА

|  |  |  |  |
| --- | --- | --- | --- |
| **Стратешки циљ 1: Подстицати економски напредак младих кроз развој одрживих могућности за живот, рад и професионални развој у Градишци** | | | |
| Оперативни циљ – 1.1. Развити и унаприједити програме који подржавају професионално усавршавање, предузетништво и запошљавање младих у складу са потребама тржишта рада. | | | |
| Мјера – 1.1.1. Успоставити партнерства између образовних институција, послодаваца и младих ради развоја стручних програма обуке и пракси усмјерених на потребе тржишта рада | | | |
| Активност | Очекивани резултат | Носиоци активности | Буџет активности |
| Имплементација Програма подршке предузетништву | Подржано најмање три млада предузетника (млађи од 30 година) | Градска управа | Буџет Града  Донаторска средства |
| Организација „Отворених врата компанија“ за младе | Најмање 50 младих учествовало, 5 се укључило | РАГА, Градска управа, приватни сектор | Буџет Града  Донаторска средства |
| Организовати годишњи Сајам привреде,запошљавања и образовања у сарадњи са локалним школама, факултетима и послодавцима ради промоције могућности за праксу и запошљавање младих у Градишци. | Најмање 300 младих посјетило сајам, успостављена сарадња са најмање 15 битних актера као учесницима Сајма | РАГА, НВО | Буџет Града  Донаторска средства |
| Мјера 1.1.2. Промовисати предузетништво међу младима | | | |
| Активност | Очекивани резултат | Носиоци активности | Буџет активности |
| Активности промоције предузетништва међу младима | Најмање 500 младих информисано о предузетништву | РАГА, НВО | Буџет Града  Донаторска средства |
| Креирати онлајн платформу за повезивање младих са локалним послодавцима, гдје ће бити доступне информације о слободним праксама, сезонским пословима и програмима обуке | Најмање 500 младих користи платформу | РАГА, НВО, приватни сектор | Буџет Града  Донаторска средства |
| **Оперативни циљ – 1.2. Повећати учешће младих у друштвеном и економском животу кроз доступност ресурса и програма који подстичу њихов развој у локалној заједници.** | | | |
| Мјера – 1.2.1. Олакшати приступ финансијским и савјетодавним услугама за младе који желе започети сопствени бизнис у оквиру подршке Развојне агенције Градишка. | | | |
| Активност | Очекивани резултат | Носиоци активности | Буџет активности |
| Орагнизовање обука на тему предузетништва младих | Едуковано 20 младих на тему предузетништва | РАГА, НВО | Буџет Града  Донаторска средства |
| Организација бесплатних курсева за дефицитарна занимања | Едуковано најмање 20 младих | РАГА, НВО | Буџет Града  Донаторска средства |
| Мјера – 1.2.2. Успоставити локалне програме за стручне обуке и сертификације које ће омогућити младима стварање конкурентних профила на тржишту рада. | | | |
| Активност | Очекивани резултат | Носиоци активности | Буџет активности |
| Промоција стручних обука кроз онлајх платформу | Најмање 300 младих информисано о приликама за стручно усавршавање | РАГА, НВО | Буџет Града, грантови |

|  |  |  |  |
| --- | --- | --- | --- |
| **Стратешки циљ 2: Подстицати активно учешће и иницијативу младих у друштвеном животу** | | | |
| **Оперативни циљ – 2.1. Промоција и подршка волонтирању** | | | |
| Мјера – 2.1.1. Развијање волонтерских програма у сарадњи са локалним институцијама и омладинским организацијама | | | |
| Активност | Очекивани резултат | Носиоци активности | Буџет активности |
| Активности усмјерене на функцинисање и промоцију ЛВС-а | Обезбјеђени ресурси за функционисање волонтерског сервиса, промоцију и имплементацију програмских активности | Градска управа, НВО (волонтерски сервис) | Буџет Града  Донаторска средства |
| Мјера – 2.1.2. Промоција значаја волонтирања кроз кампање и догађаје | | | |
| Активност | Очекивани резултат | Носиоци активности | Буџет активности |
| Додјела награде најбољим волонтерима за оставерен волонтерске активности на територији града Градишкa | Додијељене награде најбољим волонтерима | Градска управа, НВО и остале релевантне институције | Буџет Града  Донаторска средства |
| Презентација рада ЛВС-а у Локланој заједници | 150 особа упознато са радом ЛВСа Градишка | Градска управа, РАГА, НВО | Буџет Града  Донаторска средства |
| **Оперативни циљ – 2.2. Јачање учешћа младих у одлучивању и политици** | | | |
| Мјера – 2.2.1. Организовање информативних кампања и форума за младе | | | |
| Активност | Очекивани резултат | Носиоци активности | Буџет активности |
| Организовање кратких предавања у школама и омладинским центрима о механизмима учешћа младих у процесу доношења одлука (нпр. шта су јавне расправе, како поднети иницијативу) | Информисано најмање 200 младих о могућностима за активно учешће у процесима доношења одлука | НВО, школе | Буџет Града  Донаторска средства |
| Мјера – 2.2.2. Креирање платформи за дијалог младих са локалним властима | | | |
| Активност | Очекивани резултат | Носиоци активности | Буџет активности |
| Организовање дијалога са младима – јавни форум са доносиоцима одлука и младима | Организовано 5 дијалога, учествовало 100 младих особа | НВО, Градска управа, Скупштина града | Буџет Града  Донаторска средства |
| Презентација могућности учешћа младих у процесима доношења одлука | Информисано 200 младих о начинима за учешће у процесима доношења одлука | Градска управа, НВО | Буџет града  Остали донатори |
| **Оперативни циљ – 2.3. Oснаживање капацитета омладинских организација и њихово институционално јачање** | | | |
| Мјера – 2.3.1. Организација обука за омладинске организације у области управљања пројектима и финансијског планирања од стране Развојне агенције Градишка | | | |
| Активност | Очекивани резултат | Носиоци активности | Буџет активности |
| Организовање интерактивне обуке за омладинске организације о писању пројеката, креирању буџета и аплицирању за грантове | Организовано најмање 5 обука | Градска управа, РАГА, НВО | Буџет Града  Донаторска средства |
| Креирање модела за подршку развоја омладинског рада | Унапријеђења сарадња са институцијама пружаоцима подршке младима | Градска управа, РАГА, НВО | Буџет Града  Донаторска средства |
| Мјера – 2.3.2. Развој партнерства између омладинских организација и локалних институција за заједничке пројекте | | | |
| Активност | Очекивани резултат | Носиоци активности | Буџет активности |
| Организовање сусрета представника омладинских организација и локалних институција ради представљања идеја за заједничке пројекте | Организовано најмање 10 састанака | Градска управа, РАГА, НВО | Буџет Града  Донаторска средства |

|  |  |  |  |
| --- | --- | --- | --- |
| **Стратешки циљ 3: Подстицати развој здравих стилова живота младих уз унапређење квалитета слободног времена и одговорног односа према животној средини** | | | |
| **Оперативни циљ – 3.1. Подршка развоју здравих животних стилова младих кроз активности које промовишу физичку и менталну добробит** | | | |
| Мјера – 3.1.1. Организација програма који укључују физичку активност, здраву исхрану и менталну подршку младима у оквиру омладинских организација и омладинских центара | | | |
| Активност | Очекивани резултат | Носиоци активности | Буџет активности |
| Обиљежавање рекреативних  стаза на подручју града Градишка | Унапријеђена спортска инфраструктура | Градска управа, ЈУ Туристичка организација града Градишка | Буџет Града  Донаторска средства |
| Организовање редовних спортских и рекреативних активности (нпр. јутарњи тренинзи, планинарење, бициклистичке туре) у сарадњи са локалним спортским клубовима и омладинским организацијама | Повећан број младих који учествују у спортским догађајима на подручју града Градишка | Градска управа, спортски клубови, НВО | Буџет Града  Донаторска средства |
| Покретање програма подршке за ментално здравље младих кроз радионице о управљању стресом, техникама релаксације и пружање бесплатних саветовања у оквиру омладинског центра. | 100 младих присуствовало радионицама и користило услуге савјетовања | НВО, Дом здравља | Буџет Града  Донаторска средства |
|  |  |  |  |
| Мјера – 3.1.2. Сарадња са здравственим установама и спортским организацијама за увођење здравих животних навика кроз радионице, предавања и кампање у школама и омладинским центрима | | | |
| Активност | Очекивани резултат | Носиоци активности | Буџет активности |
| Подршка организацији спортсих догађаја које организују или у којима учествују млади | Повећан број младих који учествују у спортским догађајима на подручју града Градишка | Градска управа, НВО | Буџет Града  Донаторска средства |
| Активности усмјерене на едукацију о важности здравља код младих (едукације о превенцији вршњачког насиља, наркоманије и других облика зависности) | Информисано преко 500 младих о значају превенције вршњачког насиља и наркоманије и посљедица истих. | ЈЗУ Дома здравља | Буџет Града  Донаторска средства |
| „Здравље на првом мјесту“ – интерактивна предавања у школама и омладинским центрима у сарадњи са локалним здравственим установама, на којима љекари и се говори о здравој исхрани, физичкој активности и превенцији болести. | Најмање 10 предавања одржано | Здравствене установе, школе, НВО | Буџет Града  Донаторска средства |
| Оперативни циљ – 3.2. Унапређење квалитета слободног времена младих кроз инклузивне и доступне активности | | | |
| Мјера – 3.2.1. Развој и имплементација различитих програма за квалитетно провођење слободног времена у омладинским центрима, укључујући спортске, културне и едукативне активности | | | |
| Активност | Очекивани резултат | Носиоци активности | Буџет активности |
| Креаирање програма омладинског центра који укључује спортске, културне и едукативне активности | Организоване 50 активности | НВО | Буџет Града  Донаторска средства |
| Организовање културних манифестација на подручју града Градишка | Унапријеђени услови за стварање квалитетнијег културног садржаја за младе | Градска управа, НВО | Буџет Града  Донаторска средства |
| Мјера – 3.2.2. Подршка организацијама које пружају могућности за младе да учествују у волонтерским акцијама и другим друштвеним активностима које развијају њихове вјештине и креативност | | | |
| Активност | Очекивани резултат | Носиоци активности | Буџет активности |
| Локални волонтерски сервис организује фестивал-догађај где млади презентују резултате својих волонтерских и друштвених активности, уз могућност умрежавања са институцијама и потенцијалним партнерима | 100 младих учествовало у фестивалу | Градска управа, НВО | Буџет Града  Донаторска средства |
| Редован рад ЛВС-а Градишка | Организоване 3 уличне акције које подижу свијест о здравим животним стиловима | НВО | Буџет Града  Донаторска средства |
| Оперативни циљ – 3.3. Подстицање одговорног односа младих према животној средини | | | |
| Мјера – 3.3.1. Организација еколошких радионица, јавних наступа и кампања које подстичу младе на активности као што су рециклажа, очување природе и одрживи развој | | | |
| Активност | Очекивани резултат | Носиоци активности | Буџет активности |
| Серија интерактивних радионица о важности рециклаже, одрживог развоја и смањења отпада, уз практичне активности (израда предмета од рециклираних материјала, прављење урбаних мини-вртовa) | 100 младих учествовало на радионицама | НВО | Буџет Града  Донаторска средства |
| Организација акције у којој млади тимски раде на уређењу јавних површина (паркова, школских дворишта), уз награде за најкреативније еко-иницијативе. | Организоване 5 такмичарских акција | НВО, школе | Буџет Града  Донаторска средства |
| Мјера – 3.3.2. Стварање механизама подршке и менторства младима који желе да развијају пројекте одрживог развоја, као што су иновације у еколошким решењима, развој биодиверзитета или унапређење локалних ресурса | | | |
| Активност | Очекивани резултат | Носиоци активности | Буџет активности |
| Активности усмјерене на едукацију о важности одрживог развоја. | Информисано преко 500 младих о значају одрживог развоја | НВО | Буџет Града  Донаторска средства |
| Оперативни циљ – 3.4.Подршка развоју и ширењу инклузивних програма за све категорије младих | | | |
| Мјера – 3.4.1. Стварање и имплементација инклузивних програма који омогућавају свим младима, укључујући и младе из маргинализованих група, приступ активностима које побољшавају квалитет њиховог слободног времена | | | |
| Активност | Очекивани резултат | Носиоци активности | Буџет активности |
| Организација креативних и едукативних радионица (музика, уметност, спорт, ИТ) које су доступне свим младима, укључујући младе из маргинализованих група. | Креиран програм реализације догађаја, укључено 60 младих из маргинализованих група | НВО | Буџет Града  Донаторска средства |
| Мјера – 3.4.2. Организација радионица и догађаја који повезују младе из различитих друштвених група у циљу подршке међусобном разумевању и изградњи инклузивних заједница | | | |
| Активност | Очекивани резултат | Носиоци активности | Буџет активности |
| Организација догађаја гдје млади из различитих заједница представљају музику, храну и обичаје својих култура кроз дружење, изложбе и перформансе, са циљем рушења предрасуда и подстицања међусобног разумевања. | 150 младих се укључило у догађаје | Градска управа, НВО | Буџет Града  Донаторска средства |

|  |  |  |  |
| --- | --- | --- | --- |
| **Стратешки циљ 4: Подршка неформалном образовању и развоју изврсности младих** | | | |
| Оперативни циљ – 4.1. Подржати омладинске организације у пружању неформалног образовања младима | | | |
| Мјера – 4.1.1. Осигурати финансијску и стручну подршку омладинским организацијама које пружају неформално образовање, укључујући обуке за развој нових образовних програма и методологија | | | |
| Активност | Очекивани резултат | Носиоци активности | Буџет активности |
| Промоција прилика за неформално образовање младих у Градишци, другим градовима и иностранству | Информисано минимално 2000 младих преко друштвених мрежа | НВО | Буџет Града  Донаторска средства |
| Мјера – 4.1.2. Промовисати успјешне примјере и иновације у неформалном образовању, пружајући омладинским организацијама платформу за представљање својих активности и резултата на локалном и регионалном нивоу | | | |
| Активност | Очекивани резултат | Носиоци активности | Буџет активности |
| Аплицирање са пројектима који се тичу неформалног образовања | Повећан број имплементираних пројеката чије се активности односе на неформално образовање младих | Градска управа, НВО | Буџет Града  Донаторска средства |
| Креирање модела подршке неформалним групама грађана | Осигурана подршка за највише пет неформалних група грађана | Градска управа, НВО | Буџет Града  Донаторска средства |
| Оперативни циљ – 4.2. Подржати развој креативности, изврсности и иновација код младих, са акцентом на рано препознавање талената и креативних потенцијала | | | |
| Мјера – 4.2.1.Развити програме и радионице за рано препознавање и развој талената у области науке, умјетности, спорта и технологије, у сарадњи са образовним институцијама и омладинским организацијама | | | |
| Активност | Очекивани резултат | Носиоци активности | Буџет активности |
| Активност стипендирања | Кроз Програм стипендирања, обезбијеђена подршка за најмање 70 изузетних младих | Градска управа | Буџет Града  Донаторска средства |
| Активности подршке најбољим спортистима и ученицима кроз мјере подршке Града Градишка | Подржани најбољи ученици и спортисти са подручја града Градишка | Градска управа | Буџет Града  Донаторска средства |
| Суфинансирање превоза ученика | Обезбијеђена подршка за ученике Средњих школа путем финансирања трошкова превоза | Градска управа | Буџет Града  Донаторска средства |
| Организација серије радионица у различитим областима (наука, умјетност, спорт, технологија) ради раног препознавања и усмјеравања талентованих младих. | Креаиран програм радионица, укључено 100 младих особа | НВО, школе | Буџет Града  Донаторска средства |
| Мјера – 4.2.2. Организовати такмичења и изложбе који ће омогућити младима да покажу своје креативне и иновативне пројекте, уз пружање менторске подршке за њихов даљи развој | | | |
| Активност | Очекивани резултат | Носиоци активности | Буџет активности |
| Изложба иновација и младих стваралаца“ у којој млади представљају своје креативне и иновативне пројекте, уз могућност добијања менторске подршке за њихову реализацију | Једном годишње организована изложба | Школе, Градска управа, НВО | Буџет Града  Донаторска средства |
| Мјера - 4.2.3. Сарађивати са локалним и регионалним институцијама како би се успоставили програми који подстичу иновације, са нагласком на награђивање младих који показују изврсност у својим областима | | | |
| Активност | Очекивани резултат | Носиоци активности | Буџет активности |
| Успостављање малог фонда за финансијску подршку најбољим иновативним идејама младих, у сарадњи са локалним и регионалним партнерима. | Успостављен фонд | Градска управа, НВО | Буџет Града  Донаторска средства |

|  |  |  |  |
| --- | --- | --- | --- |
| **Стратешки циљ 5: Подршка мобилности младих на локалном и међународном нивоу** | | | |
| Оперативни циљ – 5.1. Подршка младима у приступу програмима мобилности | | | |
| Мјера – 5.1.1. Формирање локалног фонда мобилности који ће омогућити финансијску и менторску подршку омладинским организацијама и младима који учествују у међународним и домаћим програмима мобилности (размјене, волонтерске активности, образовни програми и радне праксе) | | | |
| Активност | Очекивани резултат | Носиоци активности | Буџет активности |
| Организовање информативне сесије „Како до мобилности?“ где би се младима представиле могућности финансирања путовања, пријаве за стипендије и менторска подршка | Већа информисаност младих и већи број пријава за програме мобилности | Градска управа, НВО | Буџет града  Донаторска средства |
| Креаирање правилника за потребе локалног фонда мобилности | Правилник | Градска управа | Буџет града  Донаторска средства |
| Мјера – 5.1.2. Развој партнерстава са другим градовима и организацијама које нуде могућности за радне, образовне и волонтерске програме у иностранству, као и стварање платформи за информирање младих о овим могућностима, укључујући постојеће програме као што је ЕРАСМУС+ и слични програми мобилности | | | |
| Активност | Очекивани резултат | Носиоци активности | Буџет активности |
| Креирање инфо тачке „Млади у покрету“ у оквиру постојећих организација са базом програма мобилности, контаката и искустава младих који су учествовали у размјенама | Лакши приступ информацијама о могућностима за мобилност | НВО | Буџет града  Донаторска средства |
| Мјера – 5.1.3. Подршка омладинским организацијама као кључним носиоцима и партнерима у пројектима мобилности, пружањем стручне и финансијске подршке у организовању и имплементацији програма размјене и других активности које омогућавају младима да стекну међународно искуство | | | |
| Активност | Очекивани резултат | Носиоци активности | Буџет активности |
| Обука „Писање пројеката за мобилност младих“ за омладинске организације, са фокусом на ЕРАСМУС+ и друге програме | Већи број успешно пријављених и реализованих пројеката мобилности. | НВО, РАГА | Буџет града  Донаторска средства |
| Оперативни циљ – 5.2. Развој сарадње с градовима побратимима и другим међународним партнерима за подршку мобилности младих | | | |
| Мјера – 5.2.1. Успостављање сарадње с градовима побратимима и другим градовима пријатељима ради развоја програма мобилности и размјене младих, укључујући организовање заједничких пројеката и активности | | | |
| Активност | Очекивани резултат | Носиоци активности | Буџет активности |
| Организација онлајн сусрета – представници младих из Градишке и партнерских градова размењују искуства и предлажу заједничке пројекте | Организовано најмање 5 онлајн сусрета | НВО, Градска управа | Буџет града  Донаторска средства |
| Мјера – 5.2.2. Организација међународних конференција, семинара и радионица које ће омогућити младима из Градишке да размјене искуства са својим вршњацима из других земаља и градова, те упознавање са постојећим програмима као што је ЕРАСМУС+ и другим сличним програмима који омогућавају мобилност младих | | | |
| Активност | Очекивани резултат | Носиоци активности | Буџет активности |
| Годишња конференција – догађај са панел дискусијама, радионицама и представљањем успешних примjера мобилности | Организоване конференције | НВО, Градска управа | Буџет града  Донаторска средства |

ОБРАЂИВАЧ: ПРЕДЛАГАЧ:

Одјељење за привреду ГРАДОНАЧЕЛНИК

и друштвене дјелатности Зоран Аџић

В.Д. НАЧЕЛНИК ОДЈЕЉЕЊА

Славко Мекињић