**-ПРИЈЕДЛОГ-**

На основу чланoва 39. и 82. Закона о локалној самоуправи („Службени гласник Републике Српске“, бр. 97/16, 36/19 и 61/21), члана 10. став 4. Закона о јавним путевима Републике Српске („Службени гласник Републике Српске“, бр. 89/13 и 83/19) и чланова 36. и 87. Статута града Градишка („Службени гласник општине Градишка“, број 4/17) и („Службени гласник града Градишка, број 5/19) Скупштина града Градишка, на сједници одржаној дана \_\_\_\_\_\_2025. године, донијела је

**ОДЛУКУ**

**о измјени Одлуке**

**о** **разврставању локалних путева и улица у насељима на подручју града Градишка**

I

У Одлуци о разврставању локалних путева и улица у насељима на подручју града Градишка („Службени гласник града Градишка“, број: 14/18 и 11/19) у тачки IV ставу (1) подтачка а) мијења се и гласи:

„а) Локални путеви I реда:

|  |  |
| --- | --- |
| Путни правац | дужина m1 |
| Штетићи-Ламинци Сређани-Дубраве и Ламинци Сређани -Трошељи | 14.500,00 |
| Градишка-Козинци-Греда-Горња Долина-Ново Село-Ламинци Јаружани-Ламинци Сређани | 12.450,00 |
| Укупно локални путеви I реда | 26.950,00 |

”.

II

Ова Oдлука ступа на снагу осмог дана од дана објављивања у „Службеном гласнику града Градишка“.

Број:01.01-022- /25

Датум:

Градишка

ПРЕДСЈЕДНИК

СКУПШТИНЕ ГРАДА

Рената Обрадовић-Поповић

**ОБРАЗЛОЖЕЊЕ**

**ПРАВНИ ОСНОВ:**

Правни основ за ову Одлуку садржан је у члановима 39. и 82. Закона о локалној самоуправи („Службени гласник Републике Српске“, број 97/16, 36/19 и 61/21), гдје је чланом 39. наведено да Скупштина између осталог има надлежност да доноси одлуке и друге опште акте и у члану 82. који регулише да између осталог акте које усваја скупштина усваја у форми одлука.

Такође, правни основ садржан је и у члану 10. став 4. Закона о јавним путевима Републике Српске („Службени гласник Републике Српске“, број: 89/13 и 83/19) гдје је наведено да Одлуку о разврставању локалних путева и улица у насељеним мјестима доноси надлежни орган јединице локалне самоуправе, а то је Скупштина града.

Такође, основ је садржан и у члановима 36. и 87. Статута града Градишка („Службени гласник општине Градишка“, број 4/17) и („Службени гласник града Градишка, број 5/19), који регулишу надлежности Скупштине града и у којој форми Скупштина доноси акте.

**РАЗЛОЗИ ЗА ДОНОШЕЊЕ:**

С обзиром да је Град Градишка на основу Захтјева према Министарству саобраћаја и веза Републике Српске и у складу са Одлуком о утврђивању мјерила и критеријума за разврставање јавних путева, изузев локалних путева и улица у насељу (Службени гласник Републике Српске бр. 104/2016) утврдила основаност захтјева да се локални пут I реда Душаново – Машићи - Средња Јурковица-Турјак прекатегорише у регионални пут, Влада Републике Српске је својом Одлуком о измјени и допуни Одлуке о разврставању јавних путева („Службени гласник Републике Српске“, број: 95/19, 55/20, 102/20, 39/22 и 36/24) локални пут I реда Душаново-Машићи-Средња Јурковица-Турјак прекатегорисала у регионални пут II реда. Са овим регионалним путем су неколико мјесних заједница спојени према магистралном путу (МI-101) Градишка – Бања Лука и регионалном путу (Р2-1506) Врбашка 2 – Ивањска.

Након ступања на снагу наведене Одлуке, извршена је примопредаја наведеног путног правца између Града Градишка и новог управљача пута ЈП „Путеви Републике Српске“ а.д. Бања Лука, те пошто Град Градишка више није управљач наведеног путног правца неопходно је извршити измјену Одлуке о разврставању локалних путева и улица у насељима на подручју града Градишка како би се наведени путни правац брисао из исте.

**ПРИЈЕДЛОГ:**

Предлаже се да Скупштина града усвоји Одлуку као у предложеном тексту.

**Обрађивач: Овлаштени предлагач:**

Одјељење за комуналне Градоначелник

и стамбене послове

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_