

**РЕПУБЛИКА СРПСКА ГРАД ГРАДИШКА ГРАДОНАЧЕЛНИК**

Улица Видовданска 1а, 78400 Градишка, Република Српска Тел.:  ++ 387 51 810-353, Факс.: ++387 51 814 689,

E-mail: grado[nacelnik@gradgradiska.com,](mailto:nacelnik@gradgradiska.com,%20) Веб сајт: [www.](http://www/) grad-gradiska.com

**СКУПШТИНА**

**ГРАДА ГРАДИШКА**

-Овдје-

Наш број:02.02-013-1-4/25

Датум: 19.03.2025. године

**ПРЕДМЕТ:** Одговор на одборничко питање, доставља се

На 3. редовној сједници Скупштине града Градишка одржаној дана 20.02.2025. године одборница **Назима Алишић** поставила је сљедеће је одборничко питање:

„Јављам се на иницијативу мјештана мјесних заједница кроз које се тренутно изводе радови на потезу Лисковац, Дубраве, Рогољи ка Новој Тополи. Замољена сам од стране мјештана Лисковца да се обрати пажња на асвалтни пут гдје се одвијају радови. Одмах да нагласим да сваки вид ширења инфраструктуре града поздрављам, јер су од користи свим грађанима. Као неко ко живи овдје морам да похвалим све пројекте који се одвијају плански и ажурно, при чему смо и сами учествовали. Оно на што су мени мјештани скренули пажњу јесте бојазност да се тај пут неће санирати том динамиком коју они очекују и коју и сама та дионица захтијева из разлога што је пут фреквентан, јер га и поред мјештана користимо сви како због обилазнице тако и због тренутне санације магистралног пута.

Желим да пренесем њихову забринутст како због безбједности саобраћаја тако и мјештана. Овим путем замољавам да се обрати пажња на ту дионицу како за вријеме радова тако и да се убрза повратак у првобитно стање.“

На постављено одборничко питање даје се сљедећи

**О Д Г О В О Р**

Ресорно одјељење прибавило је одговор на одборничко питање од КП „Водовод“ а.д. Градишка који гласи:

„У комуникацији са извођачем радова „Хидро-коп“ д.о.о. Бања Лука и Надзорним органом на пројекту добили смо информацију о временском периоду који се планира за извођење завршних радова – асфалтирање прекопа и враћање у првобитно стање. Тренутно се реализација наведеног пројекта одвија фазно на три локације, гдје се и монтажа цјевовода одвија исто тако фазно. Остало је још да се повежу неки сегменти комада и арматура како би се цјевовод могао испитати на тест притиска прије пуштања у рад и након тога слиједи враћање асфалтних површина у првобитно стање.

Према динамичком плану, враћање асфалтних површина у првобитно стање планирано је да се изводи у другој половини текуће године, односно трећем и четвртом кварталу.

Асфалтирање ће се одвијати сукцесивно чим се створе услови након успјешно спроведеног теста на притисак наведених цјевовода.“

**ГРАДОНАЧЕЛНИК**

**Зоран Аџић**