

**РЕПУБЛИКА СРПСКА ГРАД ГРАДИШКА ГРАДОНАЧЕЛНИК**

Улица Видовданска 1а, 78400 Градишка, Република Српска Тел.:  ++ 387 51 810-353, Факс.: ++387 51 814 689,

E-mail: grado[nacelnik@gradgradiska.com,](mailto:nacelnik@gradgradiska.com,%20) Веб сајт: [www.](http://www/) grad-gradiska.com

**СКУПШТИНА**

**ГРАДА ГРАДИШКА**

-Овдје-

Наш број:02.02-013-1-3/25

Датум: 19.03.2025. године

**ПРЕДМЕТ:** Одговор на одборничко питање, доставља се

На 3. редовној сједници Скупштине града Градишка одржанoj дана 20.02.2025. године одборница Данка Микић поставила је сљедеће одборничко питање :

„Постављам одборничко питање везано за изградњу рециклажних острва у Видовданској улици, на потезу од моста до Угледа. МЗ Сењак одржала је Форум грађана на којем су грађани једногласно подржали изградњу ових рециклажних острва. Циљ је да се та мјеста избетонирају и ограде по узору на рециклажно острво код „Храста“. Посебно изражавам забринутост због незадовољства станара зграда у Видовданској улици код Угледа, гдје су контејнери често препуни. Проблем настаје јер отпад не одлажу само станари већ и пролазници који довозе отпад. Молим да сагледате ову ситуацију и размотрите могућност рјешења, било да се повећа број одвоза отпада или повећа број контејнера како би се спријечило стварање неуредног изгледа у иначе лијепом дијелу града.

Иницијатива станара града да дају приједлог за ограђивање и уређење контејнерског простора како би се спријечило непрописно одлагање отпада.“

На постављено одборничко питање даје се сљедећи

**О Д Г О В О Р**

Ресорно одјељење прибавило је одговор на одборничко питање од КП „Градска чистоћа“ а.д. Градишка који гласи:

„КП „Градска чистоћа“ а.д. Градишка је у протеклом периоду започело одређене активности када се ради о изградњи и постављању рециклажних острва. Извршено је бетонирање неколико локација на дијелу од моста до Угледа на којима се налазе контејнери (испред зграда код Угледа, преко пута катастра и на локацији преко пута О.Ш. „Данило Борковић“). Поред тога је и постављено једно звоно за пластику (преко пута катастра). У плану је да у наредном периоду наставимо са тим активностима, постављање нових звона за пластику (у склопу прољећног уређења града), те постављање металних оквира за контејнере (сличних као код Храста) у сколопу јесењег уређења града.

Комунално предузеће 5 пута у току седмице врши пражњење контејнера дуж читаве Видовданске улице, укључујући и дио од моста до Угледа. Примјећено је несавјесно одлагање отпада од стране грађана, поготово из других насељених мјеста на локацији испред и иза зграда код Угледа, што доводи до појаве „претоварених“ контејнера, те стварања мини депонија приликом одлагања кабастог отпада поред контејнера. Како бисмо рјешили овај проблем КП „Градска чистоћа“ а.д. Градишка ће у наредних неколико дана на поменутим локацијама извршити постављање додатних контејнера на мјестима гдје већ постоје исти, како би се овај проблем рјешио.“

**ГРАДОНАЧЕЛНИК**

**Зоран Аџић**